Kelių Eismo Taisyklės/Eismas automagistralėse ir greitkeliuose


XX. Eismas automagistralėse ir greitkeliuose 
174. Keliuose, pažymėtuose ženklais „Automagistralė“ ar „Automobilių kelias“, draudžiama:
174.1. judėti pėstiesiems, vadelioti, varyti gyvulius ir paukščius, joti, važiuoti dviračiais, mopedais, visų rūšių keturračiais ir visomis kitomis transporto priemonėmis, išskyrus automobilius, motociklus, triračius, motociklus ir automobilius su priekabomis, jeigu šių motorinių transporto priemonių maksimalus konstrukcinis greitis arba greitis dėl jų techninės būklės mažesnis kaip 60 km/h;
174.2. sustoti (stovėti), išskyrus specialiai tam skirtas aikšteles;
174.3. apsisukti (išskyrus kelio ženklais ir ženklinimu pažymėtose apsisukimo vietose) arba važiuoti atbulam;
174.4. įvažiuoti į automagistralę ar greitkelį arba išvažiuoti iš jų tam neskirtose vietose;
174.5. vilkti lankščia vilktimi.
174.6. rengti sporto varžybas, eitynes, kitokius renginius.